Babymonster

**BabyMonster** (; oinsanan sinuat miampai pimato tagayo), ointutunan nogi sabaagi **Baemon** (), nopo nga tinimungan tondu Kabaatan Korea i tinuridong do YG Entertainment maya program realiti *Last Evaluation* (2023). Kiwaa turu tulun puru do tinimungan diti: Ruka, Pharita, Asa, Ahyeon, Rami, Rora, om Chiquita. Debut yolo ontok 1 Ngiop 2024, miampai eponim (EP) koiso *[[BabyMons7er]]*.

## Sajara
### 2018–2022: Pombontukan om aktiviti pra-debut
Kalapas nokoimagon o tinimungan tondu mobi YG Entertainment, 2NE1 (2009) om Blackpink (2016), nakasarabak o abar kokomoi tinimungan tondu sumusuhut id koimpuunon toun 2018. Nokotorimo yolo mangangapalai mantad mogisuusuai pogun, miampai soboogian mantad diolo notorimo sinumuang id program pinludaan ontok di 10 nogi toun, om kawaya pinludaan purata solinaid apat gisom limo toun. Id suang ginumu rekrut, monikid puru nopo nga kiwaa potensi kosuang id taang koiso mangala do ribuan mamampayat id suang uji bakat sosondii. Ontok Milatok 2020, "BabyMonster", iso mantad ogumu ngaran di mangan daa montok Blackpink, om "Baemon" (koinibaan putul boros of the former) i nopaten id suang boros Inggeris om Korea do label dii om gunoon miampai tentatif do media gisom pongintalangan poimbida' kokomoi kogunoon ngaran dii.

Winonsoi o dokumentasi do proses kopomilian dii maya *Last Evaluation* (2023), iso ababayan realiti i popokito turu calun o puru. Minongimpuun do label, i Yang Hyun-suk, minokianu kouhupan di Lee Su-hyun mantad AKMU, om puru Winner i Kang Seung-yoon om Lee Seung-hoon om piipiro tulun suai montok manahang, manahak taang om papatantu pombontukan tinimungan diti solinaid timpu ababayan dii. Minoposunud i Yang do ginumu puru nopo di napalan di timpuunon nga 5 no tulun; nga, binontuk di iso tinimungan i kiwaa turu tulun o puru, miampai tolu mantad Kabaatan Korea (Ahyeon, Rami, Rora), duo mantad Jipun (Ruka, Asa), om duo mantad Thai (Pharita, Chiquita). Pinili do label i Ahyeon, Ruka, Chiquita, Rami, om Pharita, i Rora om Asa nopo daa nga posuangon daa id dio projek misuai pogulu nokosuang id nimungan kolimpupuson sabaagi "fans' choice".

minogowit kumaa kinoponorimaan diolo id suang syarikat dii, minongompuun i Rami karaja sabaagi model tanak ontok di duo nogi toun; minongimpuun i Ruka karaja id tinimungan tondu Jipun  (2017); Minampayat i Rora tinimungan muzik tangaanak U.SSO Girl miampai di Hyein mantad NewJeans; om nosiliu i Pharita model id suang pialaan om tinumanud uji bakat montok program realiti survival. Ruka, puru di nakawaya pinludaan bobos alaid mantad do turu tulun, minluda i Rora om Asa id siriba label dii solinaid onom toun pogulu debut diolo. Minonginralom do kabaalan i Rami om Ahyeon solinaid limo toun, om Pharita, i nopili mantad 1,226 mangangapalai doid uji bakat, minluda solinaid apat toun. Chiquita nosiliu pomoruhang kolimpupuson doid tinimungan dii, kalapas tolu tulan minluda, ii no timpu bobos oniba id paialtan do oinsanan puru, om poingampai puru di suai solinaid tolu toun. Solinaid timpu diti, insaru gunoon o vokal diolo sabaagi latar likud id suang karya koombolutan iso label (poomitanan, korus kolimpupuson sinding di Kang Seung-yoon "Iyah" (아이야; *aiya*)).

### 2023–dinondo: Kinopointutunan om debut

Minanahak o YG Entertainment do isyarat kokomoi kopointutunan poinhimagon do tinimungan septet dii ontok 30 Momuhau 2022, miampai poster om subteks "YG Next Movement". Sinusuhut ii miampai vidiu trailer i pinosolimbou id YouTube ontok Tadau Toun Wagu om soginumu 15  riong minongoi intong id suang tolu no tadau, om popokito nogi puru do Winner om Blackpink, AKMU, susumayau om koreografer i Leejung Lee, om minongimpuun label i Yang Hyun-suk. Kinopointutunan BabyMonster, miampai kopoilaan do koguli kawagu kanto i G-Dragon sabaagi susuminding solo ontok tadau di miagal, minanakadai kumaa kinoingkawason saham label dii, soginumu 11.74%. Pinointutun o koturu-turu puru dii  kumaa ginumuan maya vidiu kosolimbahan mitilombus tumanud taang mimpuun 12 Milatok (tumanud kouludan: Rami, Ahyeon, Chiquita, Asa, Rora, Pharita, om Ruka); om pinosolimbou o single promosi pra-debut diolo miampai ekslusif maya YouTube ontok 14 Mikat 2023, i nokosuang id tukad bobos akawas carta *[[Billboard (magazine)|Billboard]]* Hot Trending Songs. Saluran nopo diolo dii nga nakaanu lobi 1 riong tutumanud doid timpu 52 tadau mantad kinapamansayan dii ontok 28 Momuhau 2022, om 2 riong tutumanud doid timpu 129 tadau, poposiliu diolo tinimungan tondu K-pop bobos osiau nokodimpot dii.

Minapalabus o tinimungan diti duo single sabaagi tinimungan onom o puru ii no "Batter Up" om "Stuck in the Middle" ontok 27 Milau 2023, om nogi ontok 1 Mansak 2024, miampai i koiso sabaagi single debut tinimungan dii om kinopolobusan pra-debut BabyMonster. Koombolutan iso label i Lee Chan-hyuk mantad AKMU om Choi Hyun-suk mantad Treasure nga minanakadai nogi  id suang koponupuan sinding koiso dii, om songulun mantad puru dau i Asa, nokohompit papaasil muzik om lirik montok koduo-duo sinding dii. Muzik vidiu dii nakaanu 22.59 riong pongintangan do sangadau, nosiliu muzik vidiu debut bobos ogumu minintong doid timpu 24 jam id suang sajara K-pop, om nosiliu muzik vidiu debut bobos osikap nakaanu 100 riong pongintangan id platform dii, kapalas hopod o walu tadau pinalabus. Nokodimpot kalantayon tagayo o sinding dii id Spotify, nokodimpot 10 riong penstriman id suang 10 tadau, i bobos osikap montok tinimungan tondu K-pop wagu. Ahyeon, i au nokohompit id kopolobusan dii gama kobolingkaangan kolidasan, nolingasan au alaid mantad dii om ginumuli kawagu mantad hiatus dau, minamung kawagu do tinimungan dii montok popointutun aktiviti dumontol tinimungan diolo sabaagi turu o puru.

Sabaagi panakatanda debut nokoimagon tinimungan diti, pinalabus o extended play (EP) *[[BabyMons7er]]* diolo ontok 1 Ngiop. Nosokodung ii do single apangkal kiuhu "Sheesh" om popohompit nogi rakaman kawagu do "Batter Up" om "Stuck in the Middle" miampai turu o puru, om nogi iso sinding kiuhu "Like That" itinahak di Charlie Puth kalapas viral o versi cover "Dangerously" sininding di Ahyeon. Kopolobusan do eponim dii minogowit do 460,000 pangampalan, om debut id taang kotolu doid Circle Album Chart. Ii nopo timpuunon nga au songkuro no kopomoromitan tulun do, "Sheesh" nga nokoindakod carta tempatan sinding dii kalapas nakaanu populariti maya kosolimbahan mitilombus, nokoinuntu id taang kohopod Circle Digital Chart. Suai ko ii, nosiliu ii do kosuangon bobos agayo montok tinimungan tondu K-pop id Spotify ontok toun dii, debut soginumu 1.76 riong penstriman id Daily Top Songs Global Chart id kinoyonon ko-69. Kopihondot debut diolo, pinaharo o kadai a pop-up id The Hyundai Seoul id kinoyonondi miagal solinaid 10 tadau, minamagayat rahi 2,000 tutumombului ontok duo tadau nokoimpuun. Kopihuyud do kopolobusan kawawagu diolo, minongimpuun o tinimungan turu puru diti do jelajah pirubaan miampai tutumanud di koiso ontok wulan Mikat id onom kinoyonon Asia: Singapura, Jipun, Thailand, Taiwan, Indonesia, om Kabaatan Korea. Asil nopo dau nga nakalantoi o BabyMonster sinumuang doid kinoyonon ababayan "arena-class" id timpu apat nohopod tadau kalapas debut diolo, miampai 26,000 tikit nokoboli id Tokyo no. 

Montok album studio koiso BabyMonster ontok timpu dumontol, pinalabus iso single digital pra-kolobusan kiuhu "Forever" ontok 1 Madas.

## Kabaalan inus
### Imej om koponorimoon
Winonsoi miampai imej di kiwaa duo kualiti di misulak, "buragang" om "raksasa" i kopihuyud miampai ngaran diolo, id nombo popokito yolo kowowoyoo miagal tangaanak om mamain-main id labus kosolimbahan; nga kokowowoyoo profesional soira manahak kosolimbahan agaras id sinasawat, popotindohoi o tinimungan diti do elemen "karismatik" sabaagi koulalaho poimbida YG Entertainment, i ointutunan sabaagi "YG DNA", koulalaho i nakagamut id suang identiti muzik diolo. Roitan o BabyMonster sabaagi tinimungan "ogumu komilaan" om nonuan do ginumuan om media label "elit", id nombo oinsanan nopo puru tinimungan nga abaal doid vocal, rap om sayau. Abaal nogi tinimungan diti do mogisuusuai boros kohompit no boros Korea, Inggeris, Jipun, Thai, om Sina.

Id suang iso tinjauan i pinoindalan do majalah pongindopuan hiburan *JoyNews24*, soginumu duo nahatus kukumaraja industri mantad syarikat hiburan om kosolimbahan, papalabus filim om kosolimbahan, om nogi monunuat abal kohiakan i popoiliu tinimungan dii id kinoyonon kosiam id suang kategori "Artis Bobos Piandad-andad Kolimpupuson 2021 om 2022", miampai Ive om suusuai po.

### Rahung
Oinsanam nopo artis YG Entertainment nga idola do BabyMonster, i ointutunan montok "stage presence" om "kabaalan muzik", miampai minsingilo yolo maya artis miagal do Blackpink om 2NE1.

## Pinggisaman suai
### Penajaan
Ontok Mansak 2024, nosiliu o BabyMonster sabaagi duta Pepsi id rantau Asia- Pasifik, om turos jenama kosmetik kolidasan CNP Laboratory miampai sanganu LG Household & Health Care, montok monguhup koburuon kumaa pasaran kolumison Jipun. Duo tulan kalapas dii, nosiliu tinimungan diti *global partners* do Adidas.

## Puru tinimungan

* Ruka ()
* Pharita ()
* Asa ()
* Ahyeon ()
* Rami ()
* Rora () 
* Chiquita ()

## Diskografi
### Album mini

### Singles

### Single promosi

### Sinding suai id suang carta

## Videografi
### Muzik vidiu

### Vidiu suai

## Filmografi
* *Last Evaluation* (2023, YouTube)
* *Baemon TV* (2024, YouTube)

### Fanmeeting

## Pamagatangan
### Gaa' om nominasi

### Listicles

## Nuut

## Sukuon

## Noputan labus
*